Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olet varmaan joskus pyytänyt tärkeistä asioista sovittaessa -
kirjallisen sopimuksen laatimista.
Juuri niin Jumala on tehnyt, -
kun hän puhuu tapahtumista, jotka johtavat valtakunnan perustamiseen.
Viisaat haluavat valmistautua lopun aikoihin.
Olemme nähneet, -
että Ilmestyskirjassa viitataan välillä Siinain vuoreen.
Israel ei ollut valmis siihen, mitä Jumala halusi tehdä Siinailla.
Samoin, jos seurakunta on varomaton, sekään ei ole valmiina prosessiin, -
jonka tuloksena Jumalan valtakunta perustetaan maan päälle.
Moni ei pysy uskollisena.
Miten sinä suhtaudut siihen, -
mitä Jumala paljastaa, opettaa ja lupaa tässä kirjassa?
Aiotko laittaa opetuksen käytäntöön, niin että elämäsi muuttuu?
Viime kerralla jäimme kohtaan, -
jossa kerrottiin, että Messias Jeshua on arvollinen.
Hän on ainut arvollinen.
Vain hänen armonsa, anteeksiantamuksensa -
ja veren vuodatuksensa kautta sinustakin tulee arvollinen.
Omin ansioin sinusta ei koskaan tule Jumalan edessä arvollista.
Saamme ottaa Jumalan antaman arvollisuuden vastaan, -
koska hän ottaa arvottomuutemme ja syntimme päälleen.
Niin hän teki 2000 vuotta sitten.
Hän, joka ei syntiä tuntenut, tuli synniksi meidän edestämme ristillä.
Hän otti kaiken rangaistuksen, jotta sinusta tulisi arvollinen -
pääsemään Jumalan valtakuntaan.
Onko se sinulle tärkeää? Aiotko oppia sen, mitä Jumala opettaa, -
jotta voisit pysyä lopun aikoina uskollisena?
Kun tutkimme tätä kirjaa tulevilla viikoilla, -
näemme, että jotkut tänne kirjoitetut tapahtumat ovat jo lähellä.
Otetaan esille kohta, johon jäimme viimeksi: -
Ilm. 5:10.
Edellisissä jakeissa kerrottiin, miten Messias otti kirjakäärön -
ja avasi sen sinetit.
Sen seurauksena neljä olentoa ja 24 vanhinta -
kumartuivat palvomaan Jumalaa.
He lauloivat uuden virren ja ylistivät Jumalaa.
Tapahtui tärkeä muutos.
2. Moos. 19:6:ssa kerrotaan, -
että Jumalan suunnitelmana oli -
tehdä Israelin 12 sukukunnasta pappisvaltakunta.
Mutta Israel kapinoi, koska se ei ollut valmis Jumalan suunnitelmiin.
Jumala lähestyi heitä Siinailla muuttaakseen heidät sellaisiksi, -
että he tietäisivät hänen tahtonsa eivätkä tekisi enää syntiä.
Lue huolella 2. Moos. 20 loppu.
Jumala tahtoi antaa kansalleen voimakkaan kokemuksen.
Mutta kansa ei tahtonut kuunnella häntä vaan Moosesta.
He valitsivat Jumalan sijaan ihmisen.
Siitä päätöksestä olemme siitä asti kärsineet.
Ilm. 5:ssä näemme, mitä Messiaan lunastustyö voi saada aikaan.
Tässä jaksossa ylistetään häntä, joka on arvollinen -
synnyttämään Jumalan valtakunnan sanallaan.
Ilm. 5:9-10:ssä kerrotaan -
että Jumala tahtoo tehdä kaikki kansat uskon kautta Messiaaseen -
"...meidän Jumalallemme kuningaskunnaksi ja papeiksi, -
ja he tulevat hallitsemaan maan päällä'."
Asian voi ymmärtää kahdella tasolla.
Jos olet Messiaan seuraaja, joka on ottanut ilosanoman vastaan, -
olet uusi luomus.
Kaikki entinen on mennyt, kaikki on tehty uudeksi.
Sana uusi liittyy Jumalan valtakuntaan.
Meillä on siis potentiaalia hallita maailmaa.
Saamme levittää Jumalan valtakuntaa voimakkaasti.
Mutta usein tukahdutamme ja murehdutamme Pyhää Henkeä.
Sen sijaan, että eläisimme uutta elämää, -
käännymmekin pimeyteen emmekä elä Pyhän Hengen voimavaroin.
Emme eläkään kuningaskuntana ja pappeina.
Mutta Jumalan valtakunnassa -
meidät lunastetut muutetaan Jumalan hallitsijoiksi.
Saamme Jumalan antaman auktoriteetin.
Siksi jakeessa 10 sanotaan: "...he tulevat hallitsemaan maan päällä."
Jae 11: "Ja minä näin, ja minä kuulin monien enkelien äänen -
valtaistuimen ja olentojen ja vanhinten ympäriltä..."
Sana valtakunta toistuu toistumistaan Ilmestyskirjassa.
"...valtaistuimen ja olentojen ja vanhinten ympäriltä, ja -
heidän lukunsa oli kymmenentuhatta kertaa kymmenentuhatta -
ja tuhat kertaa tuhat, -
ja he sanoivat suurella äänellä: -
'Karitsa, joka on teurastettu, on arvollinen -
saamaan voiman ja rikkauden ja viisauden ja väkevyyden -
ja kunnian ja kirkkauden ja ylistyksen'."
Tämä kohta muistuttaa jälleen Danielin lukua 7.
Siinä puhutaan itsensä tyhjentäneestä Messiaasta kuten Fil. 2:ssa: -
Hän ei "katsonut saaliiksensa olla Jumalan kaltainen."
Hän on Jumala, mutta hän tyhjensi itsensä.
Hän nöyryytti itsensä hamaan ristin kuolemaan asti.
Mutta Fil. 2:ssa kerrotaan myös, -
että Jumala on hänet korottanut kaikkien muiden yläpuolelle, -
jotta "jokaisen kielen pitää tunnustaman Isän Jumalan kunniaksi -
että Jeesus Kristus on Herra."
Juuri niin sanovat 4 olentoa ja 24 vanhinta.
"...he sanoivat suurella äänellä: 'Karitsa, joka on teurastettu, -
saamaan voiman ja rikkauden ja viisauden ja väkevyyden -
ja kunnian ja kirkkauden ja ylistyksen'.
Ja kaikkien luotujen, jotka ovat taivaassa ja maan päällä -
ja maan alla ja meren päällä, -
ja kaikkien niissä olevain minä kuulin sanovan: -
'Hänelle, joka valtaistuimella istuu, ja Karitsalle..."
Näemme Ilmestyskirjassa Karitsan siirtyvän -
valtaistuimen läheltä ja oikealta puolelta.
Häntä verrataan yhä enemmän häneen, joka istuu valtaistuimella.
Kyseessä on siirtymävaihe.
Minä uskon Isään, Poikaan ja Pyhään Henkeen.
Minulta kysytään usein, uskonko kolminaisuuteen. Uskon kyllä.
Mutta Jumala sanoo, että on tulossa aika, -
jolloin Isä on antanut kaiken tuomiovallan Pojalle.
Hän on kuningasten Kuningas ja herrojen Herra.
Ilmestyskirjassa kerrotaan siirtymävaiheesta.
Aluksi on tilanne, jossa Isä istuu valtaistuimella.
Hänen valtaistuimensa on laskeutuva maan päälle.
Sillä on istuva Karitsa. Sellainen muutos on tulossa.
Jae 13: "Ja kaikkien luotujen, -
jotka ovat taivaassa ja maan päällä ja maan alla ja meren päällä, -
...minä kuulin sanovan: 'Hänelle, joka valtaistuimella istuu, ja Karitsalle -
ylistys ja kunnia ja kirkkaus ja valta aina ja iankaikkisesti!'
Ja ne neljä olentoa sanoivat: 'Amen'..."
Sana aamen ei merkitse pelkästään: "Se on totta", -
vaan se myös vaatii meiltä reaktiota.
Heijastaako elämämme Messiasta?
Hän on se, jolle kuuluu kaikki kirkkaus, kunnia, ylistys ja valta.
Se tarkoittaa, että meidät on kutsuttu hänelle alamaisiksi.
Olen näiden viikkojen aikana puhunut yhdestä lempiaiheestani, -
alamaisuudesta.
Ilmestyskirjassa Messias ilmestyy sellaisena, -
jolle alamaisuutemme ei kuulu pelkästään luonnostaan -
vaan myös siksi, -
että hän oli teurastettu Uhrikaritsa.
Siksi hän on myös ansainnut alamaisuutemme.
Eli hän ansaitsee kuuliaisuutemme pelkästään siksi, kuka hän on.
Hänen ei olisi tarvinnut tyhjentää itseään ja kuolla ristillä -
ansaitakseen palvontamme ja täydellisen kuuliaisuutemme.
Silti hän tyhjensi itsensä ja kuoli ristillä meidän tähtemme, -
jotta saisimme lunastuksen ja Pyhän Hengen aikaansaaman muutoksen, -
jotta saisimme palvella häntä ja jotta hänen voimansa näkyisi meissä.
On valtava siunaus saada tulla Pyhän Hengen temppeliksi.
Kuvittele, että Jumalan itsensä Henki asuu nyt meissä.
On valtava etuoikeus saada olla Jumalan temppeli.
Kyse on siitä, pysymmekö hänelle uskollisina.
Jae 14: "Ja ne neljä olentoa sanoivat: 'Amen', -
ja vanhimmat lankesivat kasvoilleen ja kumartaen rukoilivat."
Olemme nähneet Ilmestyskirjassa jo kolmesti erään seikan.
Aina, kun Messiasta julistetaan, kun nähdään, kuka hän todella on -
ja kun hän nousee hänelle kuuluvalle paikalle, -
vanhimmat kumartuvat häntä palvomaan.
Mitä enemmän ymmärrämme, mitä Jumala tekee, -
mitä syvemmin ymmärrämme Messiaan työtä, -
ei vain sitä, mitä hän teki 2000 vuotta sitten, -
vaan myös sitä, miten hän nyt toimii elämässämme, -
sitä enemmän palvomme häntä.
Ennen palvomista vanhimmat kumartuivat Jumalan eteen.
Ilm. 5:14: -
"...vanhimmat lankesivat kasvoilleen -
ja kumartaen rukoilivat."
Kasvoilleen lankeaminen merkitsee täydellistä antautumista.
Jos olet viisas, kykenet eilistä, viime viikkoa ja viime kuuta ajatellessasi -
kirjoittamaan ylös ne kerrat, -
jolloin olet ollut Jumalalle alamainen ja olet nöyrtynyt hänen edessään.
Nöyryys auttaa meitä palvomaan häntä.
Ei ole sattumaa, että vanhimmat ovat langenneet kasvoilleen jo kolmasti.
Eivät he toimineet niin tarkoituksella, -
vaan kyseessä oli seuraus Messiaan työn ja persoonan tuntemisesta.
Nöyryydestä seuraa Jumalan palvominen.
Siirrytään lukuun 6.
Ymmärrykseni mukaan luku 6 on Ilmestyskirjan tärkeimpiä.
Siellä avataan kirjakäärön sinetit.
Niitä on seitsemän, mikä kertoo pyhyydestä.
Seitsemällä sinetillä suljettu kirja puhuu tulevasta pyhyydestä -
eli Jumalan valtakunnan perustamisesta.
Luvun 6 alkuosan tapahtumat -
muistuttavat niitä, joista Messias puhui Matt. 24:6-8:ssä.
Kohdat liittyvät yhteen.
Jos muistat Matt. 24:n sisältöä, -
Messias tuli opetuslapsineen temppelistä ja nousi Öljyvuorelle.
Opetuslapset kysyivät häneltä: "Milloin perustat valtakunnan?"
Hän alkoi puhua valtakunnasta Ilm. 6:n sanoin.
On tärkeää, että hän puhui opetuslapsilleen.
Koko Ilmestyskirjan luku 6 -
käsittelee sitä, mitä uskovat kokevat -
lopun aikoina.
Älä usko sellaista väärää opetusta, -
ettei Ilm. 6 käsittelisi uskovia.
Ihmiset huomaavat, että Ilm. 6:ssa tapahtuu pahoja asioita.
Siellä ei kerrota mitenkään mukavista asioista vaan vihasta.
Mutta vasta luvun lopussa ilmoitetaan, -
että Jumalan viha on lähellä. Se ei ole vielä tullut.
Luepa joskus 1. Tess. 5:9.
Siellä Jumala lupaa meille autuaallisen toivon.
1. Tess. 5:9:ssä sanotaan uskoville: -
"Sillä ei Jumala ole määrännyt meitä vihaan, vaan saamaan pelastuksen..."
Voimme sanoa täysin varmoina, -
että Messias Jeshuaan uskovien, ilosanoman vastaanottaneiden -
ja Messiaan vereen turvautuneiden -
ei tarvitse käydä läpi Jumalan vihaa.
Ilm. 6:n lopussa pelkästään ilmoitetaan, -
että Jumalan viha on lähellä. Se ei vielä tule luvussa 6.
Se ei tule vielä luvussa 7:kään.
Ilmestyskirja kertoo, ettei Jumalan viha saavu, -
ennen kuin kaksi tärkeää asiaa tapahtuu.
Katsotaan Ilm. 6:ta.
Luvun alussa kerrotaan neljästä ratsastajasta.
Olemme jo puhuneet siitä, -
että Pyhä Henki johti Johannesta lainaamaan VT:n profetioista kohtia, -
jotka juutalaiset tunsivat.
Hän punoi ne saamaansa tarkempaan ilmestykseen.
Profeettojen kaukaa näkemät asiat -
me näemme tarkasti Ilmestyskirjassa.
Johannes aikoo kertoa neljästä ratsastajasta.
Valmistelemme tässä ensi viikon opetusta.
Näemme, että neljä ratsastajaa liittyvät yhteen.
He kuuluvat samaan suunnitelmaan.
Jotkut luulevat, -
että valkoisella hevosella ratsastaja on Messias Jeshua.
Hänhän ratsastaa valkoisella hevosella Ilm. 19:ssä.
Mutta Ilm. 6:n ratsastajat eivät liity Messiaan työhön mitenkään.
Luvussa 6 Messias vain puhuu kirjakäärön sanat, -
jotta siihen kirjoitetut asiat tapahtuisivat.
Matt. 24:ssähän Messias sanoi, -
että asioiden, joita kuvataan myös Ilm. 6:ssa, -
täytyy tapahtua.
Siksikö, että Jumala niin tahtoo ja ne ovat hänen luonteensa mukaisia? Ei.
Niiden pitää tapahtua ihmisten kapinallisuuden vuoksi.
He eivät tahdo antautua hengelliselle totuudelle.
Jumala toimii sellaisella tavalla, -
että käy selväksi, miten ihmiset vastaavat Jumalalle kielteisesti.
He eivät voi sanoa, etteivät tienneet tai ymmärtäneet.
Ihmiset kapinoivat Jumalan suunnitelmia ja tarkoitusperiä vastaan.
Jumala toimii samaan tapaan kuin Toisessa Mooseksen kirjassa.
Israelilaisten lähtö Egyptistä oli esikuvaa lopullisesta lunastuksesta.
Lähtö Egyptistä oli ensimmäinen lunastus.
Toinen lunastus tapahtuu, kun Messias perustaa valtakuntansa.
Ilm. 6:1:ssä mainittu asia sanotaan vain kerran: -
"Ja minä näin, kuinka Karitsa avasi yhden niistä seitsemästä sinetistä..."
Luvussa puhutaan hyvin vaikeista asioista.
On kärsimystä, vaikeuksia ja kaikenlaisia murhenäytelmiä, -
ja tilanne vain pahenee pahenemistaan.
Meitä muistutetaan siitä, mitä Ilm. 6:1:ssä sanotaan: -
Messias hallitsee tilannetta.
Hän synnyttää tapahtumat sanallaan, -
ei siksi, että hän niitä haluaa, vaan siksi, että niiden on tapahduttava, -
jotta hänen tahtonsa toteutuisi.
Tässä kuvatut asiat tapahtuvat erään taistelun jälkeen.
Taistelusta kerrotaan Dan. 8:ssa.
Idästä nousee peto, -
joka saa aikaan suurta tuhoa ja julmuuksia.
Maailma sanoo, ettei sillä ole auttajaa.
Silloin ilmestyy lännestä toinen peto.
Lännestä noussut peto tuhoaa idästä nousseen.
Ihmiset hurraavat ajatellessaan, että pahasta on päästy eroon.
Rauhalliset ja turvalliset ajat ovat saapuneet.
Mutta sana sanoo: "Kun he sanovat: 'Nyt on rauha, ei hätää mitään', -
silloin yllättää heidät yhtäkkiä turmio..."
Lännestä noussut peto onkin Dan. 8:n mukaan antikristus.
Ilm. 6:ssa kerrotaan juuri antikristuksen toiminnasta.
Se hallitsee maailmaa tietyn aikaa.
Mitä se tekee, ja miten se liittyy uskoviin?
Monesti yritetään lohduttautua väärillä ajatuksilla.
He sanovat: "En odota väärää messiasta, antikristusta, vaan oikeaa."
Niin pitää tehdäkin.
Joudumme silti näkemään antikristuksen työtäkin.
Sanan mukaan ylöstempaus ei tapahdu, -
ennen kuin "laittomuuden ihminen ilmestyy."
Ensi viikolla tutkimme luvun 6 jännittäviä tapahtumia.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen